Радикалдемократическата партия в България (РДП) представи кандидатите си за общински съветници в Русе
* Водач на листата е организационният секретар на РДП - г-н Георги Иванов, който е и председател на областната структура на РДП в крайдунавския град.
На събитието, което се състоя в конферентната зала на хотел „Вега”, присъства и председателят на партията - г-н Захари Петров. На изборите в най-голямата община на областта радикалдемократите излизат със самостоятелна листа от 23 русенци.
В началото г-н Захари Петров припомни на присъстващите, че РДП е основана през 1906 г. и в своята над 100-годишна история тя няма събития и личности, от които да се срамува и да отрича. След което пожела на всички коректна предизборна кампания. И препоръча предимно чрез лични контакти да бъдат убеждавани гласоподавателите, че е най-добре интересите им да се защитават от представители, които мислят за добруването на живеещите в Русе, а не да се ръководят от користни подбуди.
Подборът на общинската листа е изцяло подчинен на идеята в нея да присъстват представители от различни професии и сфери на обществения живот, като по този начин те да бъдат активни в работата на местния парламент. В нея има педагози, бизнесмени, икономисти, творци, спортисти… Кандидатите за общински съветници на РДП в Русе са личности, които застават пред своите избиратели без всякакви зависимости, с гордо вдигнато чело, за да поискат тяхната подкрепа.
Логото „Образование, толерантност, коректност“ ясно определя нашите приоритети, подчерта в своето изказване пред присъстващите г-н Георги Иванов - областен лидер на партията и водач на листата за общински съветници на РДП в Русе (бюлетина № 63).
„Който гласува за с бюлетина № 63 няма да сгреши. Ще разчитаме на приятели, познати и всички наши съграждани, подкрепили ни в събирането на подписи за регистрирането на партията за тези избори. Ако бъдем избрани, няма да подведем хората”, заяви на свой ред г-н Милен Георгиев - председател на местната организация на РДП в Русе и втори в листата за общински съветници.
За представителя на бизнеса - г-н Вазген Тадевосян, подкрепата на участието в листата на РДП в Русе е продиктувана най-вече от раздела в предизборната програма на местните радикалдемократи, където е обърнато особено внимание на децата в крайдунавския град.
* Цялата листа на кандидатите за общински съветници на РДП в Русе (бюлетина № 63), по реда на тяхното подреждане, е както следва:
01. Георги Киров Иванов - магистър управление на образованието
02. Милен Маринов Георгиев - инженер-оператор в жп транспорта
03. Вазген Камсари Тадевосян - бизнесмен
04. Петър Василев Николов - управител на фирма
05. Веселин Кръстев Кръстев - педагог
06. Любомир Иванчев Бугаров - управител на автосервиз
07. Емил Евлогиев Георгиев пенсионер
08. Цанко Илиев Пейков - пожарникар
09. Пламен Тодоров Костадинов - председател на Клуб на спортните гълъбовъди
10. Севдалина Илиева Дракова - финансист
11. Николета Стефкова Стефанова - треньор по спортни танци
12. Димитър Димитров Иванов - преподавател-инструктор на МПС
13. Ивелина Божидарова Ангелова - педагог-хореограф
14. Валя Георгиева Игнатова - педагог
15. Людмила Георгиева Йотова - офис-сътрудник
16. Саня Йорданова Стефанова - педагог-балет майстор
17. Валентин Иванов Драков - продавач консултант на МПС
18. Веселин Георгиев Жоевски - управител на фирма
19. Кремена Цанкова Пейкова - управител на отдел
20. Валентина Стоянова Георгиева - началник снабдяване
21. Дарина Ангелова Василева - търговски представител
22. Атанаска Илиева Цветкова - проектант
23. Атанаска Георгиева Йорданова - счетоводител
(РДП)